श्री गडकरी आज मेघालय में राष्ट्रीय राजमार्ग-6 के उन्नत बनाए गए जोवई-राताचेरा सेक्शन को राष्ट्र को समर्पित करने के बाद शिलांग में समारोह को संबोधित कर रहे थे। राष्ट्रीय राजमार्ग का 102 किलोमीटर का यह हिस्सा दो लेन का है और ऊंचे खम्भों वाला 10 मीटर चौड़ा रास्ता है। इस पर 683 करोड़ रुपये की लागत आई है। इसमें 34 छोटे पुलों के साथ अल्फा, लुभा तथा उमप्रोशंग नदियों पर तीन बड़े पुल हैं। इसमें 34 पुलिया और 441 भूमितगत नाले हैं। सोनापुर गांव में 123 मीटर लंबी सुरंग है।